My (not so) beautiful valley | SkalkSkryf
« Uiteindelik; Mosselbaai
climate breakdown and ecological collapse »
Maart 11, 2018 deur Louwie
Gaan stap ons vanoggend met die honde by Gilloolys. Lank gelede, toe die kinders nog klein was het ons een of twee keer daar gaan loop en by die restaurant tee gedrink.
Die “Nuwe” bly mens maar skok en ontstel. Waar daar langs die restaurant vrolike sambrele en tafeltjies vol laggende en geselsende mense was, is daar nou net kaal plaveisel met `n dik laag mis van kolgaanse. Die restaurant is toe en vervalle. Op die grond, tussen die mis sit n werker met n vuil oorpak en eet ontbyt.
Die groot dam is pragtig vol water … en plastiek. Die park is n lushof van groen … en plastiek. In een hoek van die park staan die bouval van n eens gewilde restaurant. Die grasdak het ineen gestort en onkruid het die gebou, en wat eens n tuin was, oorgeneem.
Dit is eintlik komies. By die groot en eens imposante ingangshek is daar n kantoor/wagkamer. Dit is vuil en vervalle en tussen die rommel sit/lê twee hekwagte half aan die slaap.
How beautiful was my valley, a long time ago.
Posted in Louwie | Tagged Galullies, Park, Verval, Wandeling | 3 Kommentaar
op Maart 12, 2018 at 6:39 vm travel460
Ai, dis jammer. Ek het ook goeie herinneringe aan die plek.
op Maart 12, 2018 at 7:45 vm Louwie
Gilloolys spel mens dit! Ja Nuna, een van die dae sal ons dit van die hele land kan sê “Ons het goeie herinneringe aan die plek”, maar met al die plastiek en gemors in die see en orals waar jy gaan (en met Trump en sy olie en steenkool – en atoom – obsessie sal ons dit een van die dae van die Aarde kan sê … “Ek het ook goeie herinneringe aan die plek.” Maar die honde het darem die uitstappie geniet. Ek vermoed hulle gaan aandring daarop om weer te gaan, en ons sal nie omgee om saam te gaan nie, dis steeds n lekker plek om die honde te laat loop. Daar is baie ander honde wat hulle eienaars daarheen vat vir `n bietjie oefening!
Dit is nie aan te beveel dat vrouens alleen daar gaan loop nie. Die baie klein hopies as van vuurtjies tussen die bosse is aanduiding daarvan dat daar baie ongure karakters skuil.
op Maart 12, 2018 at 10:48 vm Hennie
Ai hoe hartseer is die verval oor die land heen.